**REGJISTRI I KËRKESAVE DHE PËRGJIGJEVE PRILL – QERSHOR 2024**

**GJYKATA ADMINISTRATIVE E APELIT**

|  |  |  |  |  |  |  |
| --- | --- | --- | --- | --- | --- | --- |
| **Nr. Rendor*[[1]](#footnote-1)*** | **Data e kërkesës*[[2]](#footnote-2)*** | **Objekti i kërkesës**  ***[[3]](#footnote-3)*** | **Data e përgjigjes*[[4]](#footnote-4)*** | **Përgjigja**  ***[[5]](#footnote-5)*** | **Mënyra e përfundimit të kërkesës**  ***[[6]](#footnote-6)*** | **Tarifa**  ***[[7]](#footnote-7)*** |
| 1 | 29.03.2024 | Kërkesë për informacion | 03.04.2024 | Jam \*\*\*\*\* dhe kërkoj të më vihet në dispozicion vendimi i Gjykatës Administrative të Apelit nr. \*\*\*\*\* dhënë në dhomë këshillimi nr. \*\*\*\*\* akti. Vendimi të më dërgohet i skanuar në adresën \*\*\*\*\*.  Në përgjigje suajës, dërguar me e-mail në datën \*\*\*\*\*, në adresën elektronike të Koordinatorit për të Drejtën e Informimit të Gjykatës Administrative të Apelit, [vilma.yzo@gjykata.gov.al](mailto:vilma.yzo@gjykata.gov.al), e protokolluar pranë nesh me nr. \*\*\*\*\* prot., datë \*\*\*\*\* (Nr. \*\*\*\*\*, datë \*\*\*\*\* të Regjistrit të Kërkesë Përgjigjeve), me lëndë “*Kërkesë për informacion*”, ju bëjmë me dije se:  Nga verifikimet e kryera në Sistemin e Menaxhimit të Çështjeve Gjyqësore (ICMIS) rezulton të jetë regjistruar pranë Gjykatës Administrative të Apelit ҫështja administrative nr. \*\*\*\*\* Regjistri Themeltar, datë \*\*\*\*\* Regjistrimi, e cila është disponuar me Vendim nr. \*\*\*\*\*, Datë ***\*\*\*\*\**** të kësaj Gjykate.  Sipas të dhënave të ҫështjes në fjalë, rezulton se ju nuk jeni palë ndërgjyqëse në të, apo përfaqësues ligjor, me të drejtë për t’u pajisur me kopje të Vendimit nr. ***\*\*\*\*\****, Datë ***\*\*\*\*\**** të Gjykatës Administrative të Apelit.  Në mbështetje e në zbatim të nenit 3, pika 7, nenit 7, pika 2/a, të Ligjit nr. 9887, datë 10.03.2008 “*Për mbrojtjen e të dhënave personale*”, si dhe nenit 17, pika 1, të Ligjit nr. 119/2014 “*Për të Drejtën e Informimit*”, i ndryshuar, përpunimi dhe transmetimi i të dhënave sensitive nga ana e kontrolluesit, që administron këto të dhëna, bëhet vetëm nëse subjekti i të dhënave ka dhënë pëlqimin.  Në kushtet e mungesës së dhënies së pëlqimit nga ana e subjektit të të dhënave (palët ndërgjyqëse), ju mund të pajiseni vetëm me të dhënat e nevojshme për aksesim dhe marrje të Vendimit të kërkuar, në formë të anonimizuar, në faqen zyrtare të Gjykatës Administrative të Apelit (<https://gjykata.gov.al/gjykata-administrative-e-apelit/gjykata-administrative-e-apelit/>), duke kryer kërkimin në linkun (<https://gjykata.gov.al/gjykata-administrative-e-apelit/gjykata-administrative-e-apelit/c%C3%ABshtjet-gjyq%C3%ABsore/c%C3%ABshtjet-administrative/>) përmes përdorimit të:  Nr. Çështje: \*\*\*\*\*  Nr. Vendimi: \*\*\*\*\*. | E plotë | Nuk ka |
| 2 | 02.04.2024 | Kërkesë për informacion | 05.04.2024 | Me vendim nr. \*\*\*\*\* datë \*\*\*\*\*, Kolegji Administrativ i Gjykatës së Lartë, ka vendosur “Prishjen e vendimin nr. \*\*\*\*\* datë \*\*\*\*\* të Gjykatës Administrative të Apelit Tiranë dhe dërgimin e çështjes për shqyrtim në këtë gjykatë me tjetër trup gjykues”, - e cila u përket palëve ndërgjyqëse: Paditës \*\*\*\*\*, E Paditur \*\*\*\*\*,  Objekti \*\*\*\*\*. Çështja e mësipërme është rirregjistruar në Gjykatën Administrative të Apelit Tiranë me nr. \*\*\*\*\* Akti. Por datën nuk e di, besoj se është nga fillimi vitit \*\*\*\*\*.  Jam interesuar pranë Gjykatës dhe nga Sekretaria Gjyqësore, në një copë letër më është shënuar akti, por jo data, dhe se relator i saj, ishte shortuar gjyqtari \*\*\*\*\*. Për tejkalim të afateve ligjore, i kam bërë kërkesë këtij relatori më \*\*\*\*\* për përshpejtim të shqyrtimit të çështjes, sipas ligjeve dhe Vendimit nr.78/2019 të Këshillit te lartë Gjyqësor, por nuk mora asnjë përgjigje. U interesova përsëri dhe Sekretaria Gjyqësore, më vuri në dijeni se çështja i është hequr këtij relatori dhe i është shortuar gjyqtares \*\*\*\*\*. Edhe kësaj gjyqtareje i kam drejtuar përsëri dy kërkesa, për përshpejtim të shqyrtimit të çështjes dhe nuk kam marrë asnjë përgjigje. Përfundimisht, për të mos zgjatur, kërkoj nga ana Juaj të di FATIN e çështjes, të konfirmoni zyrtarisht, sipas ligjit, mbi veprimet proceduriale të kryera për administrimin dhe shqyrtimin e çështjes, konkretisht, mbi shortimet e kryera, kush është Relator/e dhe trupi gjykues që e ka aktualisht çështjen për shqyrtim, si dhe nëse është planifikuar të shqyrtohet këtë vit (\*\*\*\*\*) apo jo!  Në përgjigje suajës, dërguar me e-mail në datën \*\*\*\*\*, në adresën elektronike të Zyrës për Marrëdhëniet me Publikun dhe Median të Gjykatës Administrative të Apelit, [zmp.administrativeapelit@gjykata.gov.al](mailto:vilma.yzo@gjykata.gov.al), e protokolluar pranë nesh me nr. \*\*\*\*\* prot., datë \*\*\*\*\* (Nr. \*\*\*\*\*, datë \*\*\*\*\* të Regjistrit të Kërkesë Përgjigjeve), me lëndë “*Kërkesë informimi nga Kancelari*”, ju bëjmë me dije se:  Nga verifikimet e kryera në Sistemin e Menaxhimit të Çështjeve Gjyqësore (ICMIS) rezulton të jetë regjistruar pranë Gjykatës Administrative të Apelit ҫështja administrative nr. \*\*\*\*\* Regjistri Themeltar, datë \*\*\*\*\*, me palë:  PADITËS: \*\*\*\*\*,  TË PADITUR: **\*\*\*\*\*,**  OBJEKTI: **\*\*\*\*\*.**  Fillimisht, me shortin elektronik të datës **\*\*\*\*\*** ҫështja i është caktuar për shqyrtim gjyqtares relatore **\*\*\*\*\*.**  Me Vendim nr. 49, datë 24.02.2023 “*Për rishortimin me short të ҫështjeve*” të Këshillit të Gjykatës, për shkak të ngritjes në detyrë të gjyqtares \*\*\*\*\* dhe emërimit të saj në Gjykatën Administrative të Apelit, të gjitha ҫështjet e regjistruara në këtë gjykatë nga viti 2017 e në vijim i janë nënshtruar procedurave të shortit.  Me shortin elektronik të datës **\*\*\*\*\*** ҫështja administrative nr. \*\*\*\*\* i ka kaluar për shqyrtim gjyqtarit relator **\*\*\*\*\***.  Në kushtet e caktimit të dy gjyqtarëve me skemë delegimi pranë Gjykatës Administrative të Apelit, me Vendim nr. 402 prot., datë 04.09.2023 “*Për rishortimin me short të ҫështjeve*” të Zëvendëskryetarit të Gjykatës, është vendosur hedhja në short e dosjeve gjyqësore ndërmjet gjyqtarëve të kësaj Gjykate, të regjistruara nga viti 2017 deri më 04 shtator 2023, për të cilat nuk janë kryer veprime apo shpallur për gjykim nga gjyqtarët.  Me shortin elektronik të datës **\*\*\*\*\*** ҫështja administrative në fjalë i ka kaluar për shqyrtim gjyqtarit relator **\*\*\*\*\***.  Per shkak te caktimit të dy gjyqtarëve me skemë delegimi pranë Gjykatës Administrative të Apelit, me Vendim nr. 76 prot., datë 25.10.2023 “*Për rindarjen me short të ҫështjeve*” të Zëvendëskryetarit, është vendosur rindarja me short e dosjeve gjyqësore ndërmjet gjyqtarëve të kësaj Gjykate, të regjistruara nga viti 2017 e deri më 25 tetor 2023, për të cilat nuk janë kryer veprime apo shpallur për gjykim nga gjyqtarët.  Me shortin elektronik të datës \*\*\*\*\* ҫështja e sipërpërmendur i ka kaluar për shqyrtim gjyqtares relatore **\*\*\*\*\*.**  Trupi gjykues përbëhet nga gjyqtarët: \*\*\*\*\* (Relatore), \*\*\*\*\* (Anëtare), \*\*\*\*\* (Anëtare).  Në Gjykatën Administrative të Apelit është protokolluar Kërkesa nr. \*\*\*\*\* prot., datë \*\*\*\*\* e paditësit \*\*\*\*\* me objekt përshpejtimin e shqyrtimit të ҫështjes, e cila është pranuar nga gjyqtarja relatore \*\*\*\*\*.  Me shpalljen datë \*\*\*\*\* është planifikuar data **\*\*\*\*\***, ora **\*\*\*\*\***, për shqyrtimin në dhomë këshillimi të ҫështjes administrative nr. *\*\*\*\*\** Regjistri Themeltar, datë \*\*\*\*\**.*Shpallja është publikuar në faqen zyrtare të Gjykatës Administrative të Apelit (<https://gjykata.gov.al/gjykata-administrative-e-apelit/gjykata-administrative-e-apelit/publikime/>) dhe vendosur në këndin e afishimeve të kësaj Gjykate, sipas përcaktimeve ligjore. | E plotë | Nuk ka |
| 3 | 16.05.2024 | Kërkesë për takim | 20.05.2024 | Unë \*\*\*\*\* jam administrator i Shoqërisë \*\*\*\*\* e regjistruar për ushtrimin e aktivitetit të nxjerrjes së mineraleve jo metalore në zonën \*\*\*\*\* qe në vitin \*\*\*\*\*. Siç kam paraqitur edhe kërkesat Ministria \*\*\*\*\* në mënyrë të padrejtë më ka revokuar lejen minerare, pikërisht për gabimin e saj, që megjithëse e rregulluan ma mbajtën të fshehur për katër vjet rresht. Pa i hyrë thelbit të çështjes, kërkoj dëshpërimisht të takohem me ju, t’ju paraqes gjithë problemet e mia të rënda për një periudhë 10-vjeçare nga viti \*\*\*\*\* e deri më sot. Që nga viti \*\*\*\*\* e deri në vitin \*\*\*\*\* kam kaluar shumë shqetësime, sepse pala e paditur më ka mbajtur me premtime se do të rregullonte gabimin e saj, e ëe momentin kur ka korrigjuar gabimin e saj, me VKT të \*\*\*\*\* nr. \*\*\*\*\*, datë \*\*\*\*\*, jo vetëm nuk jam vënë në dijeni, por Ministria kthente përgjigje verbale se nuk ka vepruar \*\*\*\*\* e në këto kushte, në mungesë informimi të plotë, kanë revokuar Lejen Minerare. Unë që nga viti \*\*\*\*\* kam bërë dy herë ndërhyrje në zemër në \*\*\*\*\*, e fundit në \*\*\*\*\* e njëherë në gjashtë muaj shkoj e marr gjak tek Spitali \*\*\*\*\*, e kurohem për problemet e zemrës. Po ashtu, duke qenë se afati 10 vjeçar i Lejes Minerare nr. \*\*\*\*\*, datë \*\*\*\*\*, përfundon më datë \*\*\*\*\*, i jam drejtuar përsëri me kërkesë Ministrisë \*\*\*\*\* për statusin e Lejes dhe me shkresën nr. \*\*\*\*\* prot., datë \*\*\*\*\*, veç të tjerash më kthen përgjigje se: “*Aktualisht ju keni paraqitur ankim pranë Gjykatës Administrative të Apelit, çështje e cila nuk është gjykuar akoma. Në lidhje me këtë çështje është e domosdoshme gjykimi sa më shpejt në mënyrë që, në përputhje me urdhërimet e gjykatës, kjo zonë të rivihet në shfrytëzim në respektim të parashikimeve të Ligjit 10304 datë 15.07.2010 “Për Ligjin Minerar në Republikën e Shqipërisë”. Bllokimi i mëtejshëm i kësaj zone minerare cënon parametrat teknikë dhe ekonomikë të zhvillimit të planifikimeve minerare të Miratuara*”. Sa më sipër, duke marrë parasysh shëndetin tim në përputhje me moshën time \*\*\*\*\*, faktin se kam dhjetë vjet që më është dëmtuar edhe investimi i bërë për të rimarrë Lejen Minerare të sipërcituar, si dhe realizimet e programeve të reabilitimeve mjedisore nga leja e mëparshme ashtu dhe makineritë e marra me qera për ushtrimin e aktivitetit, por edhe gjendja stok e produktit të prodhuar deri më datë \*\*\*\*\*, për shkak të mosaktivizimit të kësaj leje e kam stok, në pamundësi për ta tregtuar, faktor që nuk e kisha marrë parasysh se do të bllokohesha nga veprimet apo mosveprimet e palës së paditur. E bëj këtë kërkesë me besim të plotë tek integriteti juaj, drejtësia juaj, për të më pritur e dëgjuar problemet e mia, çka shpresoj se do të bindeni për problemin tim e do të ndikoni brenda kufijve të ligjit që të më ndihmoni, gjithmonë vetëm për çfarë më takon, mbështetur në gjithë sa do të paraqes, ku pasqyrohet e drejta ime e cënuar qoftë nga Ministria përkatëse kompetente për lëshimin dhe sigurimin e kushteve ligjore për ushtrimin e kësaj leje minerare, por edhe nga Gjykata e Shkallës së Parë që nuk i ka marrë fare parasysh shkaqet e faktet objekt gjykimi, pavarësisht edhe pohimit të palës së tretë dhe asaj të paditur në gjykim, që ishin e janë të vetëdijshëm se pasojë janë veprimet e mosveprimet e tyre dhe ky është shkaku që e kanë pezulluar dhënien e atij objekti minerar subjekteve të tjera, përndryshe do të kishin vepruar e nuk do e linin pasive. Ju lutem shiheni me përparësi këtë kërkesë sepse jam shkatërruar nga shëndeti, nga ekonomia familjare, ky është aktiviteti ku kam investuar e mbaja familjen, kuptohet i shkatërruar tash e \*\*\*\*\* vite. Sa më sipër, mbetem me shpresë se kërkesa do të vlerësohet nga ana juaj e do të keni mirësinë të më dëgjoni në një ditë e orë që ju si Kryetar i Gjykatës mund t’ia keni rezervuar pritjes së qytetarëve, nga ana juaj.  Në përgjigje suajës protokolluar pranë nesh me nr. \*\*\*\*\* prot., datë \*\*\*\*\* (Nr. \*\*\*\*\*, datë \*\*\*\*\* të Regjistrit të Kërkesë Përgjigjeve), me lëndë “*Kërkesë për takim*”, ju bëjmë me dije se:  *Së pari*, nga verifikimet e kryera në Sistemin e Menaxhimit të Çështjeve Gjyqësore (ICMIS) rezulton të jetë regjistruar pranë Gjykatës Administrative të Apelit ҫështja administrative nr. ***\*\*\*\*\**** Regjistri Themeltar, datë \*\*\*\*\*, me palë:  PADITËS: \*\*\*\*\*  I PADITUR: \*\*\*\*\*  PERSON I TRETË: \*\*\*\*\*  OBJEKTI: \*\*\*\*\*.  Për shkak të caktimit të dy gjyqtarëve me skemë delegimi pranë Gjykatës Administrative të Apelit, me Vendim nr. 76 prot., datë 25.10.2023 “*Për rindarjen me short të ҫështjeve*” të Zëvendëskryetarit, është vendosur rindarja me short e dosjeve gjyqësore ndërmjet gjyqtarëve të kësaj Gjykate, të regjistruara nga viti 2017 e deri më 25 tetor 2023, për të cilat nuk janë kryer veprime apo shpallur për gjykim nga gjyqtarët.  Me shortin elektronik të datës \*\*\*\*\* ҫështja e sipërpërmendur i ka kaluar për shqyrtim gjyqtares relatore **\*\*\*\*\*.** Trupi gjykues përbëhet nga gjyqtarët: \*\*\*\*\* (Relatore), \*\*\*\*\* (Anëtare), \*\*\*\*\* (Anëtare). Aktualisht, gjyqtarja relatore po gjykon ҫështje të regjistruara në vitin 2017.  *Së dyti*, për sa i takon kërkesës tuaj për t’u pritur ne takim nga Zëvendëskryetari i Gjykatës Administrative të Apelit, z. \*\*\*\*\*, ju sjellim në vëmendje që Ligji nr.98/2016 “*Për organizimin e pushtetit gjyqësor në Republikën e Shqipërisë*”, i ndryshuar, neni 37, nuk parashikon mundësinë e takimeve të gjyqtarëve me palët ndërgjyqëse/ankuese, kjo për të garantuar paanshmërinë në raport me gjykimin e ҫështjeve si dhe për të mënjanuar ҫdo lloj ndikimi të mundshëm, qoftë ky edhe në dukje, në raport me zgjidhjet e ҫështjeve gjyqësore.  *Së treti*, nga kërkesa juaj keni përcjellë shqetësimin për të marrë një zgjidhje sa më të shpejtë. Ju informoj se keni të drejtën ligjore për t’i dërguar një kërkesë Gjykatës Administrative të Apelit, konkretisht relatores \*\*\*\*\*, për t’i kërkuar shqyrtimin e çështjes në një moment sa më të afërt, duke i parashtruar edhe shkaqet tuaja edhe dokumentacionin provues, mbi të cilat mbështesni këto shkaqe. Vetëm relatori mund të shprehet me vendim për këtë kërkesë tuajën.  Në lidhje me kërkesën për përshpejtim neni 460, paragrafët 1-4 i K.Pr.Civile parashikon se:  *“1. Relatori i çështjes në gjykatën e apelit caktohet me short.*  *2. Relatori cakton datën dhe orën e gjykimit në përputhje me kalendarin e shqyrtimit të çështjeve, duke marrë për bazë radhën, sipas kohës së ardhjes së dosjes në gjykatën e apelit.*  *3. Palët mund t’i kërkojnë me shkrim relatorit përshpejtimin e shqyrtimit të çështjes për shkaqe veçanërisht të rënda dhe të motivuara, kur kjo nuk vjen në kundërshtim me ligjin.*  *4. Këshilli i Lartë Gjyqësor përcakton rregulla të hollësishme për zbatimin e këtij neni”.*  Në zbatim të kësaj dispozite është miratuar Vendimi nr. 78 datë 30.05.2019 i Këshillit të Lartë Gjyqësor, ku në pikën 1 të Kreut II të tij parashikon se:*“Shqyrtimi i një çështje, për të cilën Kodi i Procedurës Civile apo një ligj i veçantë nuk ka përcaktuar afat për gjykimin e saj, mund të përshpejtohet vetëm mbi kërkesë të palëve, për shkak të natyrës dhe kategorisë specifike të çështjes ose për shkaqe veçanërisht të rënda dhe të motivuara, kur kjo nuk vjen në kundërshtim me ligji”.*  Në pikën 3 dhe 3.1 germa “a” dhe “g” të këtij vendimi parashikohet se:*“Çështje me natyrë dhe kategori specifike në kuptim të këtij vendimi janë ato çështje që kanë për objekt të drejta të fëmijës apo që kanë ndikim tek një fëmijë i mitur dhe ato çështje ku mungesa e shqyrtimit të tyre brenda një afati më të shkurtër se afati i arsyeshëm sipas nenit 399/2 të Kodit të Procedurës Civile dhe/ose sipas këtij neni në lidhje me nenin 109, pika 4, të Ligjit nr.38/2017, datë 30.3.2017, pas sjell pasoja të rënda për palët në proces dhe për dhënien e drejtësisë.*  Në pikën 5 të vendimit parashikohet se:  *“5. Me “shkaqe veçanërisht të rënda dhe të motivuara” nënkuptohen ato shkaqe personale të palës të lidhura me shqyrtimin e çështjes dhe objektin e saj apo ato shkaqe që përcaktojnë ose kushtëzojnë ecurinë e zgjidhjes së mosmarrëveshjes kryesore të palëve ndërgjyqëse, shkaqe këto, ekzistenca e të cilave, motivon shqyrtimin e përshpejtuar të çështjes, domethënë shqyrtimin e saj në një afat më të shkurtër nga afati ligjor apo nga afati i arsyeshëm sipas nenit 399/2 të Kodit të Procedurës Civile dhe/ose sipas këtij neni në lidhje me nenin 109, pika 4, të Ligjit nr.38/2017, datë 30.3.2017.*  Në këto kushte ju informojmë se keni të drejtën për të paraqitur një kërkesë për përshpejtim drejtuar relatores së çështjes \*\*\*\*\*, për të kërkuar shqyrtimin në një datë sa më të afërt të çështjes tuaj, duke i bashkëngjitur dhe materialin provues që vërteton interesat legjitime që ju cenohen nga një shqyrtim i vonuar i çështjes. Është kompetencë e relatorit për të vendosur nëse kërkesa juaj është e mbështetur në ligj dhe për të caktuar, nëse vendos për pranimin e kësaj kërkese, një datë sa më të afërt të shqyrtimit të çështjes.  Për shkak të ngarkesës së madhe Gjykata Administrative e Apelit e ka të pamundur të shqyrtojë në një kohë optimale të gjitha çështjet e ardhura, por merren parasysh kërkesat për përshpejtim të paraqitura për shkaqe të motivuara me qëllim që të shmangen pasojat e rënda për palët në proces. Të gjitha kërkesat për përshpejtim vlerësohen konform ligjit. | E plotë | Nuk ka |
| 4 | 04.06.2024 | Kërkesë për informacion | 10.06.2024 | Kërkoj informacion nëse pranë Gjykatës Administrative të Apelit me Juridiksion të Përgjithshëm Tiranë është regjistruar ankimi ndaj vendimit nr. \*\*\*\*\*, dt. \*\*\*\*\*, e dërguar me mandatin e postës me Kod Bar \*\*\*\*\*, dt. \*\*\*\*\*. Kërkoj përshpejtimin e procedurës për shkak se shtëpia ku banojnë është në kushte skandaloze si dhe për shkak të sëmundjes që kanë e bëjnë të vështirë banimin në objektin e legalizuar, objekt i cili është i ndryshëm nga ai që ka aplikuar për legalizim. Ky informacion të dërgohet në rrugë elektronike për ekonomi gjyqësore e administrative.  Në përgjigje suajës në cilësinë e përfaqësueses ligjore të palës paditëse **\*\*\*\*\***, me Prokurë të Posaҫme Nr. \*\*\*\*\* Rep., Nr. \*\*\*\*\* Kol., protokolluar pranë nesh me nr. \*\*\*\*\* prot., datë \*\*\*\*\* (Nr. \*\*\*\*\*, datë \*\*\*\*\* të Regjistrit të Kërkesë Përgjigjeve), me lëndë “*Kërkesë për informacion*”, ju informojmë se nga verifikimet e kryera në Sistemin e Menaxhimit të Çështjeve Gjyqësore (ICMIS) deri më datë \*\*\*\*\*, nuk rezulton të jetë regjistruar pranë Gjykatës Administrative të Apelit ndonjë ankim në emër të shtetasit **\*\*\*\*\*.**  Gjithashtu, ju bëjmë me dije se ankimet depozitohen pranë sekretarive të Gjykatave të Shkallës së Parë, të cilat pas veprimeve përkatëse përcjellin ankimin dhe aktet e dosjes pranë Gjykatës Administrative të Apelit. | E plotë | Nuk ka |
| 5 | 05.06.2024 | Kërkesë për informacion | 10.06.2024 | Nëpermjet kësaj shkrese, unë i nënshkruari \*\*\*\*\*, në përputhje me parashikimet ligjore për të drejtën e informimit, kërkoj informacion nëse, nga verifikimi i të dhënave të sistemit ICMIS të Gjykatës Administrative të Apelit, rezulton që në emrin tim të jetë regjistruar ndonjë çështje administrative deri në datën e paraqitjes së kësaj kërkese. Në rast se rezulton që në emrin tim të ketë ndonjë çështje objekt gjykimi nga ana e Gjykatës Administrative të Apelit, kërkoj të më vihet në dispozicion informacioni lidhur me numrin e Çështjes, datën e regjistrimit pranë gjykatës tuaj, gjyqtarin relator të çështjes, datën e planifikuar për gjykim nëse ka një datë të planifikuar nga gjyqtari relator, apo nëse ka ndonjë vendim lidhur me ndonjë çështje timen pranë kësaj gjykate. Kërkoj që vënia në dispozicion të bëhet në një kohë sa më të shpejtë dhe në përputhje me afatet ligjore të përcaktuara në Ligjin 119/2014 “Për të Drejtën e Informimit”. Lutem, gjeni bashkëlidhur kopje të Kartës së Identitetit. Gjithashtu, për korrespondencën e shkresave, jap pëlqimin tim për marrjen e njoftimeve dhe shkresave nga ana e Gjykatës tuaj në adresën \*\*\*\*\* si dhe në postën elektronike \*\*\*\*\*.  Në përgjigje suajës, protokolluar pranë nesh me nr. \*\*\*\*\* prot., datë \*\*\*\*\* (Nr. \*\*\*\*\*, datë \*\*\*\*\* të Regjistrit të Kërkesë Përgjigjeve), me lëndë “*Kërkesë për informacion*”, ju bëjmë me dije se, deri më datë **\*\*\*\*\***:  Nga verifikimet e kryera në Sistemin e Menaxhimit të Çështjeve Gjyqësore (ICMIS) rezulton të jetë regjistruar pranë Gjykatës Administrative të Apelit vetëm ҫështja administrative nr. \*\*\*\*\* Regjistri Themeltar, datë \*\*\*\*\*, me palë:  PADITËS: \*\*\*\*\*.  E PADITUR: \*\*\*\*\*.  OBJEKTI: **\*\*\*\*\*.**  Për shkak të caktimit të dy gjyqtarëve me skemë delegimi pranë Gjykatës Administrative të Apelit, me Vendim nr. 76 prot., datë 25.10.2023 “*Për rindarjen me short të ҫështjeve*” të Zëvendëskryetarit, është vendosur rindarja me short e dosjeve gjyqësore ndërmjet gjyqtarëve të kësaj Gjykate, të regjistruara nga viti 2017 e deri më 25 tetor 2023, për të cilat nuk janë kryer veprime apo shpallur për gjykim nga gjyqtarët.  Me shortin elektronik të datës \*\*\*\*\* ҫështja e sipërpërmendur i ka kaluar për shqyrtim gjyqtares relatore **\*\*\*\*\*.**  Trupi gjykues përbëhet nga gjyqtarët: \*\*\*\*\* (Relatore), \*\*\*\*\* (Anëtare), \*\*\*\*\* (Anëtar).  Nuk rezulton ende një datë planifikimi në lidhje me çështjen nr. \*\*\*\*\* Regjistri Themeltar.  Gjithashtu, ju bëjmë me dije se, aktualisht, gjyqtarja relatore \*\*\*\*\* po gjykon ҫështje të regjistruara në fund te vitit 2017.  Çdo informacion tjetër në lidhje me ҫështjen si dhe gjurmimin e ecurisë së mëtejshme të saj mund ta gjeni edhe në faqen zyrtare të Gjykatës Administrative të Apelit (<https://gjykata.gov.al/gjykata-administrative-e-apelit/gjykata-administrative-e-apelit/c%C3%ABshtjet-gjyq%C3%ABsore/c%C3%ABshtjet-administrative/>) duke përdorur kodet e mëposhtme:  Nr. i Çështjes: \*\*\*\*\*.  Kodi i anonimizimit: \*\*\*\*\*.  Një kopje e komunikimit tuaj, në lidhje me dhënien e pëlqimit për marrjen e njoftimeve nga Gjykata Administrative e Apelit në adresën \*\*\*\*\*, iu përcoll sekretarisë gjyqësore së gjyqtares relatore \*\*\*\*\*. | E plotë | Nuk ka |
| 6 | 13.06.2024 | Kërkesë për të më vënë në dispozicion një faksimile të njësuar me origjinalin të vendimit me Nr. \*\*\*\*\*. | 19.06.2024 | Prej të drejtës që më jep Kushtetuta e Republikës së Shqipërisë, e amenduar, Neni 48, që parashikon se “*Kushdo, vetë ose së bashku me të tjerë, mund t’u drejtojë kërkesa, ankesa ose vërejtje organeve publike, të cilat janë të detyruara të përgjigjen në afatet dhe kushtet e caktuara me ligj*”, Kodi i Procedurës Civile, Kodi i Procedurave Administrative, si dhe Ligji nr. 119/2014 “*Për të Drejtën e Informimit*”, i amenduar, kërkoj nga ana Juaj që të më vendosni në dispozicion një faksimile të njësuar me origjinalin, në përputhje me parashikimet e Nenit 49 mbi “*Njësimi i akteve të veta*” të Kodit të Procedurave Administrative, të Vendimit të Gjykatës Administrative të Apelit Nr. \*\*\*\*\* të datës \*\*\*\*\*.  Në përgjigje suajës protokolluar pranë nesh me nr. \*\*\*\*\* prot., datë \*\*\*\*\* (Nr. \*\*\*\*\*, datë \*\*\*\*\* të Regjistrit të Kërkesë Përgjigjeve), me lëndë “*Kërkesë për të më vënë në dispozicion një faksimile të njësuar me origjinalin të vendimit me Nr.* ***\*\*\*\*\****”, ju ftojmë që, brenda datës \*\*\*\*\*, të paraqiteni pranë sportelit të Gjykatës Administrative të Apelit, gjatë ditëve dhe orarit të shërbimit (*e Hënë – e Premte, 08:00 – 16:00*), për t’u pajisur me Vendimin nr. **\*\*\*\*\*** Dt. \*\*\*\*\*të Gjykatës Administrative të Apelit, që i përket çështjes administrative nr. \*\*\*\*\**Regjistri Themeltar, datë \*\*\*\*\**, me palë:  PADITËS: \*\*\*\*\*.  I PADITUR: \*\*\*\*\*.  OBJEKTI: \*\*\*\*\*;  në formën e kërkuar nga ju e kundrejt kryerjes së pagesës së përcaktuar në ligj. | E plotë | Nuk ka |
| 7 | 13.06.2024 | Kërkesë për të më vënë në dispozicion një faksimile të njësuar me origjinalin të dy dokumenteve që gjenden në dosjen e çështjes me Nr. \*\*\*\*\*. | 19.06.2024 | Prej të drejtës që më jep Kushtetuta e Republikës së Shqipërisë, e amenduar, Neni 48, që parashikon se “*Kushdo, vetë ose së bashku me të tjerë, mund t’u drejtojë kërkesa, ankesa ose vërejtje organeve publike, të cilat janë të detyruara të përgjigjen në afatet dhe kushtet e caktuara me ligj*”, Kodi i Procedurës Civile, Kodi i Procedurave Administrative, si dhe Ligji nr. 119/2014 “*Për të Drejtën e Informimit*”, i amenduar, kërkoj nga ana Juaj që të më vendosni në dispozicion një faksimile të njësuar me origjinalin, në përputhje me parashikimet e Nenit 49 mbi “*Njësimi i akteve të veta*” të Kodit të Procedurave Administrative, te:  -Kërkesë për ndryshime në objektin & kërkimin e kërkesë-padisë si dhe paraqitjen e provave shtesë në mbështetje të saj;  -Shkresë e noterizuar e \*\*\*\*\*, që mban Nr. \*\*\*\*\* të protokollit të kësaj të fundit, e datës \*\*\*\*\*.  Në përgjigje suajës protokolluar pranë nesh me nr. \*\*\*\*\* prot., datë \*\*\*\*\* (Nr. \*\*\*\*\*, datë \*\*\*\*\* të Regjistrit të Kërkesë Përgjigjeve), me lëndë “*Kërkesë për të më vënë në dispozicion një faksimile të njësuar me origjinalin të dy dokumenteve që gjenden në dosjen e çështjes me* Nr. ***\*\*\*\*\****”, ju ftojmë që, brenda datës \*\*\*\*\*, të paraqiteni pranë sportelit të Gjykatës Administrative të Apelit, gjatë ditëve dhe orarit të shërbimit (*e Hënë – e Premte, 08:00 – 16:00*), për të nxjerrë nga dosja gjyqësore e çështjes administrative nr.***\*\*\*\*\**** Regjistri Themeltar, datë ***\*\*\*\*\****, me palë:  PADITËS: **\*\*\*\*\*.**  I PADITUR: \*\*\*\*\*.  OBJEKTI: \*\*\*\*\*;  aktet:   1. -Kërkesë për ndryshime në objektin & kërkimin e kërkesë-padisë si dhe paraqitjen e provave shtesë në mbështetje të saj;   -Shkresë e noterizuar e \*\*\*\*\*, që mban Nr. \*\*\*\*\* të protokollit të kësaj të fundit, e datës \*\*\*\*\*;  si dhe për t’u pajisur me to në formën e kërkuar nga ju e kundrejt kryerjes së pagesës së përcaktuar në ligj. | E plotë | Nuk ka |

1. *Numri rendor i kërkesave të regjistruara në Regjistrin e Kërkesave dhe Përgjigjeve.* [↑](#footnote-ref-1)
2. *Data e regjistrimit të kërkesës.* [↑](#footnote-ref-2)
3. *Përmbledhje e objektit të kërkesës duke u anonimizuar sipas parashikimeve ligjore në fuqi.* [↑](#footnote-ref-3)
4. *Data e kthimit të përgjigjes.* [↑](#footnote-ref-4)
5. *Përmbajtja e përgjigjes duke u anonimizuar sipas parashikimeve ligjore në fuqi.* [↑](#footnote-ref-5)
6. *Përgjigja jepet: E plotë/ E kufizuar/E refuzuar/E deleguar.* [↑](#footnote-ref-6)
7. *Kosto monetare e riprodhimit (kur është rasti dhe e dërgimit) të informacionit të kërkuar sipas tarifave të publikuara nga autoriteti publik.* [↑](#footnote-ref-7)